
I. 
Charakteristika

1.  Úlohou zboru pri záchrane zvierat je zabrániť bezprostrednému nebezpečenstvu ohrozenia ich životov.

1. 
Záchrana zvierat po vodnej hladine z ohrozenej alebo z postihnutej oblasti povodňou je náročná na fyzickú z postihnutej oblasti povodňou je náročná na fyzickú a psychickú a psychickú pripravenosť, ako aj na materiálno-technické vybavenie zboru. Záchranné práce sťažuje najmä pohyb vody, ale aj dezorientácia a strach zvierat.

II. 

Úlohy a postup činnosti 

1.   Veliteľ zásahu na mieste udalosti rozhodne

      a)  o vykonaní prieskumu s cieľom zistiť druh a množstvo zvierat, ktoré treba evakuovať,
      b)   o vyhľadávaní ohrozených zvierat a o začatí ich záchrany,
c) o postupe záchrany, ktorý je v danom okamihu najbezpečnejší pre zachraňujúcich,
d) o zabezpečení prítomnosti ošetrovateľov alebo chovateľov zvierat, ak ide o ustajnené zvieratá,
e) o prístupe k ohrozeným zvieratám,
f) o vhodnom spôsobe záchrany (použitie člnov, pltí, stavba súlodí, pontónov a podobne),
g) o mieste, na ktoré budú zvieratá evakuované,
h) o usmerňovaní väčších plávajúcich zvierat do bezpečia za pomoci plavidla alebo uviazaním na lano za plavidlo a o ich pomalom vytiahnutí,
i) o naložení zvierat na pontón a o jeho vlečení,
j) o  spojení medzi jednotlivými plavidlami a veliteľom zásahu,
k) o udržiavaní spojenia s operačným pracoviskom a o poskytovaní informácie o postupe vykonávania evakuácie.

2.   Príslušník-člen posádky plavidla
      a)  pri zásahu na vode používa osobný záchranný prostriedok – záchrannú  vestu,
b)  vykonáva záchranu ohrozených zvierat určeným postupom,
c)  vyhľadáva ohrozené zvieratá,
d) svojvoľne nevykonáva bez vedomia vodcu záchranného člna  činnosť pri záchrane,
e) pomáha pri stavbe súlodí na evakuáciu zvierat,
f) dodržiava zásady bezpečnosti a ochrany zdravia pri práci na vode.

III. 
Očakávané zvláštnosti 
1.  
Pri záchrane môže dôjsť k panike a k  zdivočeniu zvierat; rýchlo podľahnú panike a správajú sa inštinktívne. Na zvieratá negatívne vplýva aj neprítomnosť chovateľov alebo ošetrovateľov.
2.   Zvieratá môžu byť povodňou ohrozené alebo izolované na dostupnom mieste  po vodnej hladine alebo priamo zasiahnuté povodňou, pričom sa snažia plávať. Vznik nebezpečenstva pri záchrane závisí aj od druhu zvierat, ich množstva a veľkosti, od rýchlosti vodného toku, jeho sily, výšky vodnej hladiny a prekážok vo vode alebo pod vodou.
3.  Nebezpečenstvo zranenia hasičov pri záchrane zvierat hrozí pri údere hlavou zvieraťa (rohy, čelné kosti), pohryznutí, poškriabaní, pobodaní hmyzom, pohryznutí cudzopasníkmi, ako aj  v dôsledku chorôb prenosných na človeka pri kontakte so zvieraťom (besnota, salmonelóza, tularémia, tuberkulóza, leptospiróza, vailova žltačka, antrax, tetanus, slintačka a krívačka, rôzne mykózy, kliešťová encefalitída, limská borelióza a iné).

